wannaphong/clean_thaiwikipedia huggingface dataset:
# การตรวจพิจารณาอินเทอร์เน็ตในประเทศไทย
การตรวจพิจารณาอินเทอร์เน็ตในประเทศไทยก่อนหน้ารัฐประหารในประเทศไทย พ.ศ. 2549 ส่วนใหญ่มุ่งเน้นต่อการบล็อกเว็บไซต์ลามกอนาจาร หลังจากปีนั้น ในประเทศจึงพบเจอกระแสการประท้วงที่รุนแรงในบางครั้ง ความขัดแย้งในระดับภูมิภาคAFP, Thailand says southern unrest worsening, 8 March 2011  พระราชกำหนดสถานการณ์ฉุกเฉิน"Thai Cabinet agrees to lift emergency decree in Bangkok" , Kocha Olam, CNN World, 21 December 2010 กฎหมายอาชญากรรมไซเบอร์ฉบับใหม่Act on Computer Crime B.E. 2550 , 10 June 2007, English translation และพระราชบัญญัติการรักษาความมั่นคงภายใน ฉบับปรับปรุง"Thailand lifts state of emergency, what now?" , Asian Correspondent.com, Hybrid News Limited, 22 December 2010 การตรวจพิจารณาอินเทอร์เน็ตในแต่ละปีมีเพิ่มขึ้น โดยเปลี่ยนจุดมุ่งเน้นไปที่ความผิดต่อองค์พระมหากษัตริย์ ความมั่นคงแห่งชาติ และปัญหาทางการเมือง ณ พ.ศ. 2553 มีเว็บไซต์ที่ถูกบล็อกในประเทศไทยประมาณมากกว่า 110,000 เว็บไซต์"Thailand's Massive Internet Censorship" , Pavin Chachavalpongpun, Asia Sentinel, 22 July 2010 ในเดือนธันวาคม พ.ศ. 2554 มีการเปิดตัวศูนย์เฝ้าระวังความปลอดภัยด้านไซเบอร์ขึ้น โดยในช่วงระหว่างเปิดตัวถึงมีนาคม พ.ศ. 2557 ทางศูนย์ฯ ได้ให้ผู้ให้บริการอินเทอร์เน็ตบล็อกยูอาร์แอลไป 22,599 อัน"Over 100 URLs blocked under Martial law", Prachatai, 24 March 2014

หลังรัฐประหารในประเทศไทย พ.ศ. 2557 ก่อให้เกิดการปิดกั้นเนื้อหาทางอินเทอร์เน็ตในประเทศมากขึ้น ผ่านการใช้อำนาจของคณะรักษาความสงบแห่งชาติUnder martial law, Thai authorities shut down some websites, Prachatai, 22 March 2014

รัฐธรรมนูญไทยให้เสรีภาพในการพูดและสื่อ "ตามที่กฎหมายกำหนด" แต่รัฐบาลกำหนดข้อจำกัดเกี่ยวกับสิทธิเหล่านี้อย่างล้นหลาม"Thailand", Country Reports on Human Rights Practices for 2011, Bureau of Democracy, Human Rights and Labor, U.S. Department of State การกรองอินเทอร์เน็ตในประเทศไทยจัดอยู่ในประเภทเครื่องมือทางสังคม การเมือง และอินเทอร์เน็ต และทาง OpenNet Initiative ไม่พบหลักฐานการกรองในพื้นที่ความขัดแย้ง/ความมั่นคงในเดือนพฤศจิกายน พ.ศ. 2554"Thailand Country Profile", Access Contested: Security, Identity, and Resistance in Asian Cyberspace, Ronald J. Deibert, John G. Palfrey, Rafal Rohozinski, and Jonathan Zittrain, MIT Press and the OpenNet Initiative, Nov 2011,  นักข่าวไร้พรมแดนจัดให้ประเทศไทยอยู่ในกลุ่มประเทศที่อยู่ภายใต้การสอดแนมใน พ.ศ. 2554Internet Enemies , Reporters Without Borders, Paris, March 2011

ใน พ.ศ. 2556 หนึ่งปีก่อนรัฐประหาร ฟรีดัมเฮาส์ (Freedom House) จัดประเภทให้ไทยมีเสรีภาพทางอินเทอร์เน็ตที่ 'เสรีบางส่วน' และใน พ.ศ. 2557 มีการให้คะแนนประเทศไทยโดยรวมที่ 62 คะแนน ("ไม่เสรี") (0=ดีสุด, 100=แย่สุด) โดยอ้างถึงการเซ็นเซอร์ทางการเมืองจำนวนมาก และการจับกุมบล็อกเกอร์และผู้ใช้ออนไลน์อื่น ๆ โดยอยู่ในอันดับที่ 52 จาก 65 ประเทศ ณ พ.ศ. 2562 ประเทศไทยยังคงอยู่ในระดับ 'ไม่เสรี' ที่มีคะแนนโดยรวมที่ 35 คะแนน ซึ่งแย่ที่สุดในอันดับ 4 ของภูมิภาคเอเชีย-แปซิฟิก เป็นรองเพียงจีน เวียดนาม และปากีสถาน

 ประวัติ
# ทีเคโอ กรุป โฮลดิงส์
ทีเคโอ กรุป โฮลดิงส์  เป็นกลุ่มบริษัทสื่อที่ก่อตั้งโดยเอนเดฟเวอร์ โดยเป็นส่วนหนึ่งของการควบรวมกิจการระหว่างดับเบิลยูดับเบิลยูอี และ Zuffa ซึ่งเป็นบริษัทแม่ของอัลติเมทไฟต์ติงแชมเปียนชิพ หลังจากการควบรวมกิจการเสร็จสิ้นเมื่อวันอังคารที่ 12 กันยายน 2023 ทั้ง WWE และ UFC จะกลายเป็นเป็นแผนกหนึ่งภายใต้ร่มธงของทีเคโอ

การควบรวมกิจการครั้งนี้นับเป็นครั้งแรกที่ WWE ไม่ได้ถือหุ้นส่วนใหญ่โดยตระกูลแม็กแมน ซึ่งก่อตั้งบริษัทและเป็นเจ้าของมานานกว่า 70 ปี

 หมายเหตุ
# ฟีลิปโป ตามัญญีนี
ฟีลิปโป ตามัญญีนี (เกิด 30 มกราคม พ.ศ. 2515) เป็นนักการเมืองชาวซานมารีโน ซึ่งดำรงตำแหน่งเป็นผู้สำเร็จราชการร่วมซานมารีโน ตั้งแต่เดือนเมษายนถึงตุลาคม พ.ศ. 2554 ร่วมกับ มารีอา ลุยซา แบร์ตี และดำรงตำแหน่งอีกครั้งร่วมกับกาเอตาโน โตรอีนาตั้งแต่วันที่ 1 ตุลาคม พ.ศ. 2566 ถึง 1 เมษายน พ.ศ. 2567
# อาวเวอส์
"อาวเวอส์"  เป็นเพลงที่ประพันธ์และบันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ สำหรับสตูดิโออัลบั้มชุดที่สาม สปีกนาว (2010) เผยแพร่ทางวิทยุคันทรีของสหรัฐ เป็นซิงเกิลสุดท้ายของอัลบั้มเมื่อวันที่ 5 ธันวาคม ค.ศ. 2011 โดยบิกมะชีนเร็กเคิดส์ "อาวเวอส์" ผลิตโดยโดยสวิฟต์ และนาธาน แชปแมน เป็นเพลงบัลลาดคันทรีป็อปที่เรียบง่ายแต่ได้รับอิทธิพลจากแนวโฟล์ก เนื้อเพลงพรรณนาถึงความอดทนของคู่รักหนุ่มสาวในการปกป้องความสัมพันธ์ของพวกเขา แม้ว่าคนอื่นจะพยายามค้นหาความจริงอย่างไรก็ตาม

นักวิจารณ์เพลงตั้งข้อสังเกตว่าเพลง "อาวเวอส์" มีการผลิตที่เรียบง่ายซึ่งต่างจากซิงเกิลที่มีจังหวะสนุกสนานก่อนหน้านี้ของสวิฟต์ และชมเชยรายละเอียดบทประพันธ์ที่ซับซ้อน ในสหรัฐเพลงนี้ขึ้นอันดับหนึ่งในชาร์ตฮอตคันทรีซองส์ และอันดับที่ 13 ในบิลบอร์ดฮอต 100 และได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา (RIAA) ในระดับสากลเพลงนี้ติดชาร์ตซิงเกิลของออสเตรเลีย แคนาดา และสหราชอาณาจักร

ซิงเกิลนี้ได้รับการสนับสนุนมิวสิกวิดีโอกำกับโดยเดแคลน ไวต์บลูน ร้องรับเชิญโดยมีแซก กิลฟอร์ด สวิฟต์แสดงสดเพลงนี้ในงานประกาศรางวัลสมาคมดนตรีคันทรี ค.ศ. 2011 และรวมไว้ในรายการเพลงคอนเสิร์ตสปีกนาวเวิลด์ทัวร์ เวอร์ชันที่บันทึกใหม่ชื่อ "อาวเวอส์ (เทย์เลอร์เวอร์ชัน)" ได้รับการเผยแพร่โดยเป็นส่วนหนึ่งของอัลบั้มที่บันทึกซ้ำชุดที่สามของเธอ สปีกนาว (เทย์เลอร์เวอร์ชัน) เมื่อวันที่ 7 กรกฎาคม ค.ศ. 2023

 รางวัล 
+ รายชื่อรางวัลที่ได้รับของเพลง "อาวเวอส์" ปี องค์กร รางวัล/ผลงาน ผล อ้างอิง 2012อเมริกันคันทรีอะวอดส์ นักร้องหญิงเดี่ยวแห่งปี  วิดีโอหญิงแห่งปี  ซีเอ็มทีมิวสิกอะวอดส์ วิดีโอหญิงแห่งปี   2013 บีเอ็มไออะวอดส์ รางวัลเพลงคันทรี 50 อันดับแรก 

 ชาร์ต 

 ชาร์ตประจำสัปดาห์ 
+ตารางแสดงชาร์ตประจำสัปดาห์ของ "อาวเวอส์"ชาร์ต (2011–2012)ตำแหน่งสูงสุดAustralia (ARIA)91UK Singles (OCC)181

 ชาร์ตสิ้นปี 
+ตารางแสดงชาร์ตสิ้นปีของ "อาวเวอส์"ชาร์ต (2012)ตำแหน่งUS Hot Country Songs (Billboard)37

 การรับรอง 

 ประวัติการจำหน่าย 
+ วันที่วางจำหน่ายและรูปแบบของเพลง "อาวเวอส์" ภูมิภาค วันที่ รูปแบบ ค่าย อ้างอิง สหรัฐ 8 พฤศจิกายน 2011 ดิจิทัลดาวน์โหลด บิกมะชีน  21 พฤศจิกายน 2011 ซีดีซิงเกิล  5 ธันวาคม 2011 วิทยุคันทรี
# พิพิธภัณฑ์วิทยาศาสตร์และเทคโนโลยีแห่งชาติจีน
พิพิธภัณฑ์วิทยาศาสตร์และเทคโนโลยีแห่งชาติจีน (จีน: 中国科学技术馆; พินอิน: Zhōngguó kēxué jìshù guǎn; อังกฤษ: China Science and Technology Museum: CSTM) ตั้งอยู่เลขที่ 5 ถนนเป่ย์เฉินตะวันออก เขตเฉาหยาง กรุงปักกิ่ง โดยอยู่ในเครือของสมาคมวิทยาศาสตร์และเทคโนโลยีแห่งประเทศจีน และเป็นพิพิธภัณฑ์วิทยาศาสตร์และเทคโนโลยีครบวงจรระดับชาติเพียงแห่งเดียวในสาธารณรัฐประชาชนจีนChina Science and Technology Museum, Beijing Cultural Museum. [2014-01-10]. (ต้นฉบับเก็บถาวรเมื่อ 2016-12-29).Historical evolution, Science and Technology Museum of China. เข้าถึงเมื่อ 2014-01-11. (ต้นฉบับเก็บถาวรเมื่อ 2014-01-10) หน้าที่หลักของพิพิธภัณฑ์คือ การจัดนิทรรศการ การฝึกอบรม และการศึกษาเชิงทดลองYin Hualei. China Science and Technology Museum. Encyclopedia of China. Encyclopedia of China Press. 2020-10-11. ISBN 9787500079583. (ต้นฉบับเก็บถาวรเมื่อ 2020-12-10)

 ประวัติ 

 การขนส่ง 
พิพิธภัณฑ์แห่งนี้ตั้งอยู่ในหมู่บ้านโอลิมปิกปักกิ่งใกล้กับสถานีรถไฟโอลิมปิกกรีนของรถไฟใต้ดินปักกิ่ง
 อ้างอิง
# หลวงอรรถวิจารนีติธร (เล็ก ปาณิกบุตร)
รองอำมาตย์เอก หลวงอรรถวิจารนีติธร (เล็ก ปาณิกบุตร) (5 เมษายน 2443 – 11 กุมภาพันธ์ 2472)ข่าวตาย (หน้า 4405) เป็นขุนนางชาวไทย อดีตอัยการจังหวัดเพชรบุรี

 ประวัติ 
รองอำมาตย์เอก หลวงอรรถวิจารนีติธร เกิดเมื่อวันที่ 5 เมษายน 2443 (แบบสากลคือ 2444) เป็นบุตรชายของ หลวงประจิตรัฐกรรม (ตู๋ ปาณิกบุตร) อุปสมบทที่วัดเทพศิรินทราวาสราชวรวิหาร เมื่อวันที่ 20 กรกฎาคม 2471ข้าราชการกราบถวายบังคมลาอุปสมบท เป็นเวลา 1 พรรษา

รองอำมาตย์เอก หลวงอรรถวิจารนีติธร ถึงแก่กรรมด้วยโรคไข้รากสาด เมื่อวันที่ 11 กุมภาพันธ์ 2472

 รับราชการ 
หลวงอรรถวิจารนีติธรเริ่มต้นรับราชการในตำแหน่งแพ่งเมืองสมุทรสงคราม และได้รับพระราชทานยศเป็น รองอำมาตย์ตรี เล็ก ปาณิกบุตร เมื่อวันที่ 29 กันยายน 2464พระราชทานยศ (หน้า 1906) ต่อมาในปี 2466 ได้ย้ายเข้ามาประจำกรมอัยการ จากนั้นในปี 2468 สอบได้เป็นเนติบัณฑิต ในวันที่ 19 เมษายน 2469 ได้รับแต่งตั้งให้เป็น อัยการจังหวัดเพชรบุรี แทน รองอำมาตย์เอก หลวงอรรถนิพนธ์ปรีชา (ฮวด คันธะยุกตะ) ที่ไปรักษาราชการแทนอัยการมณฑลพิษณุโลกแจ้งความกระทรวงมหาดไทย (หน้า 383) ในวันที่ 23 พฤศจิกายน ศกเดียวกัน ได้รับโปรดเกล้าฯ เลื่อนยศเป็น รองอำมาตย์โท เล็ก ปาณิกบุตรพระราชทานยศ (หน้า 3227) หลังจากลาสิกขา ได้รับพระราชทานเลื่อนยศเป็น รองอำมาตย์เอก เล็ก ปาณิกบุตร เมื่อวันที่ 8 พฤศจิกายน 2471 เนื่องในวันเฉลิมพระชนมพรรษาพระราชทานยศพลเรือน (หน้า 2432) ต่อมาในวันที่ 10 พฤศจิกายน 2472 เนื่องในวันเฉลิมพระชนมพรรษา ท่านได้รับพระราชทานบรรดาศักดิ์เป็น รองอำมาตย์เอก หลวงอรรถวิจารนีติธร ถือศักดินา 600พระราชทานบรรดาศักดิ์ (หน้า 2891)
# การจัดมาตรฐาน
การจัดมาตรฐาน หรือ การกำหนดมาตรฐาน  เป็นกระบวนการนำและพัฒนา มาตรฐานทางเทคนิค โดยอาศัยความเห็นพ้องต้องกันของฝ่ายต่าง ๆ ซึ่งรวมถึงบริษัท ผู้ใช้ กลุ่มผลประโยชน์ องค์กรมาตรฐาน และรัฐบาล การจัดมาตรฐานสามารถช่วยเพิ่มความเข้ากันได้ ความสามารถ การทำงานร่วมกัน ความปลอดภัย การทำซ้ำกัน หรือ คุณภาพได้อย่างสูงสุด นอกจากนี้ยังทำให้กระบวนการตามใบสั่งในอดีตให้เป็นมาตรฐานได้ ในสาขาสังคมศาสตร์รวมถึงเศรษฐศาสตร์ แนวคิดเรื่อง การจัดมาตรฐาน มีความใกล้เคียงกับวิธีแก้ปัญหาการประสานงานซึ่งเป็นสถานการณ์ที่ทุกฝ่ายสามารถตระหนักถึงผลประโยชน์ร่วมกัน แต่ได้แค่ตัดสินใจที่สอดคล้องกันร่วมกันเท่านั้น
# คอนยา
คอนยา  เป็นเมืองสำคัญทางตอนกลางของประเทศตุรกี บริเวณปลายสุดทางตะวันตกเฉียงใต้ของที่ราบสูงอนาโตเลียนตอนกลาง และเป็นเมืองหลักของจังหวัดคอนยา ในสมัยโบราณและในสมัยเซลจุค เป็นที่รู้จักกันในชื่อ อิโคเนียม  ในการบันทึกชื่อภาษาอังกฤษในช่วงศตวรรษที่ 19 ชื่อของเมืองมักจะสะกดว่า Konia หรือ Koniah ในช่วงปลายยุคกลางคอนยาเป็นเมืองหลวงของรัฐสุลต่านรูมของราชวงศ์เซลจุคซึ่งได้ปกครองอนาโตเลีย

ในปี 2021 เมืองมีประชากรอยู่ที่ 2,277,017 คน ทำให้เป็นเมืองที่มีประชากรมากที่สุดอันดับที่ 6 ในตุรกี และมีประชากรมากเป็นอันดับสองของภูมิภาคอนาโตเลียกลาง รองจาก อังการา
# เดอะลาสต์ไทม์
"เดอะลาสต์ไทม์"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยนักร้องชาวไอร์แลนด์เหนือ แกรี ไลต์บอดี จากสตูดิโออัลบั้มชุดที่สี่ของสวิฟต์ เรด (2012) เธอประพันธ์เพลงร่วมกับไลต์บอดี และผู้ผลิตเพลงแจ็กไนฟ์ ลี ลักษณะเพลงของสวิฟต์และไลต์บอดีเป็นแนวเพลงเพาเวอร์บัลลาด เล่าถึงมุมมองของพวกเขาเกี่ยวกับความสัมพันธ์ที่ล้มเหลว ซึ่งอยู่ระหว่างความอกหักและการให้อภัย การแสดงผสมผสานแนวออลเทอร์นาทิฟร็อกและโฟล์กเข้ากับดนตรีเครื่องสายอันน่าทึ่งและพื้นหลังออร์เคสตราในท่อนร้อง "เดอะลาสต์ไทม์" วางจำหน่ายในสหราชอาณาจักรเมื่อวันที่ 4 พฤศจิกายน ค.ศ. 2013 และเป็นซิงเกิลจากอัลบั้มเรด

นักวิจารณ์ยกย่องเพลง "เดอะลาสต์ไทม์" ในด้านการผลิตและการขับร้องของไลต์บอดี แต่บางคนรู้สึกว่าเสียงร้องของไลต์บอดีและสวิฟต์ไม่ได้เสริมซึ่งกันและกัน หากมองย้อนกลับไป พวกเขาถือว่านี่เป็นหนึ่งในเพลงที่อ่อนแอที่สุดของสวิฟต์ในบรรดาผลงานของเธอ ในเชิงพาณิชย์นั้นเพลงนี้ขึ้นถึง 30 อันดับแรกในชาร์ตซิงเกิลในไอร์แลนด์ สกอตแลนด์ และสหราชอาณาจักร เวอร์ชันที่บันทึกใหม่ชื่อ "เดอะลาสต์ไทม์ (เทย์เลอร์เวอร์ชัน)" รวมอยู่ในอัลบั้มที่บันทึกใหม่ของสวิฟต์ เรด (เทย์เลอร์เวอร์ชัน) ซึ่งวางจำหน่ายเมื่อวันที่ 12 พฤศจิกายน ค.ศ. 2021

 ชาร์ต 
+ ตารางการแสดงชาร์ตของเพลง "เดอะลาสต์ไทม์" ชาร์ต (2012–2013) ตำแหน่งสูงสุด

 เดอะลาสต์ไทม์ (เทย์เลอร์เวอร์ชัน) 

หลังจากการมีข้อพิพาทระหว่างบิกมะชีนเร็กเคิดส์เกี่ยวกับสิทธิ์ในการถือครองเพลงต้นฉบับของสตูดิโออัลบั้มหกชุดแรกของสวิฟต์นั้น เธอได้บันทึกอัลบั้มเรดใหม่ทั้งหมดและปล่อยออกมาในชื่อ เรด (เทย์เลอร์เวอร์ชัน) ภายใต้รีพับลิกเรเคิดส์ เมื่อวันที่ 11 พฤศจิกายน ค.ศ. 2021 การบันทึกใหม่ของเพลง "เดอะลาสต์ไทม์" มีชื่อว่า "เดอะลาสต์ไทม์ (เทย์เลอร์เวอร์ชัน)" ไลต์บอดีและลีทั้งคู่กลับมาบันทึกเสียงใหม่ในฐานะนักร้องรับเชิญและผู้ผลิตเพลงตามลำดับ การบันทึกใหม่สามารถขึ้นอันดับสูงสุดที่ 53 บนชาร์ตแคนาเดียนฮอต 100 และอันดับ 66 บนบิลบอร์ดฮอต 100 ของสหรัฐ บนบิลบอร์ดโกลบอล 200 ขึ้นสูงสุดที่อันดับ 61 การวิจารณ์ของอัลบั้ม เรด (เทย์เลอร์เวอร์ชัน) โดยยูเอสเอทูเดย์ เมลิสซา รุกจีเอรีกล่าวว่า "เดอะลาสต์ไทม์" เป็นหนึ่งในเพลงที่สวยที่สุดในอัลบั้ม โดยยกย่องว่าเป็นเพลง "ความงามที่นิ่งเงียบ"

 ชาร์ต 
+ ตารางการแสดงชาร์ตของเพลง "เดอะลาสต์ไทม์ (เทย์เลอร์เวอร์ชัน)" ชาร์ต (2021) ตำแหน่งสูงสุด Canada (Canadian Hot 100) 53
# ซุน เย่าถิง
ซุน เย่าถิง (จีนตัวเต็ม: 孫耀庭; จีนตัวย่อ: 孙耀庭; พินอิน: Sūn Yàotíng; เวด-ไจล์ส: Sun Yao-t'ing; 29 กันยายน พ.ศ. 2445 – 17 ธันวาคม พ.ศ. 2539) เป็นขันทีในราชสำนักคนสุดท้ายในประวัติศาสตร์จีน 

ด้วยความยากจน บ้านของครอบครัวเขาถูกเผาและทุ่งนาถูกเจ้าของบ้านในหมู่บ้านขโมยไป ครอบครัวของเขาหวังว่าการทำให้ซุนเป็นขันที จะทำให้พวกเขาจะได้รับอิทธิพลจากจักรพรรดิ และจะสามารถแก้แค้นเจ้าของบ้านได้ เมื่ออายุได้ 8 ปี ซุนถูกพ่อของเขาตัดอวัยวะเพศที่บ้าน ด้วยมีดโกนโดยไม่ใช้ยาสลบ แต่น่าเศร้าที่จักรพรรดิที่เขาหวังจะรับใช้ จักรพรรดิผู่อี๋ได้ถูกปลดออกจากตำแหน่งในไม่กี่เดือนต่อมา

อย่างไรก็ตาม ซุนก็ได้กลายเป็นขันทีในพระราชวัง และคอยปรนนิบัติรับใช้จักรพรรดินีก่อนที่ราชวงศ์จะถูกขับออกจากพระราชวังต้องห้าม เขายังคงรับราชการในแมนจูกัวจนกระทั่งรัฐหุ่นเชิดล่มสลายเมื่อสงครามโลกครั้งที่สองสิ้นสุดลง อวัยวะเพศของเขาที่เก็บรักษาไว้ซึ่งถือว่าเป็นสมบัติของขันที ถูกครอบครัวของเขาทิ้งไปในช่วงการปฏิวัติทางวัฒนธรรม เนื่องจากถือเป็นเรื่องต้องห้ามที่จะเป็นเจ้าของสิ่งใด ๆ จาก "สังคมเก่า" และเสียชีวิตลงในปี พ.ศ. 2539 ด้วยวัย 94 ปี

ภาพยนตร์ดราม่าปี พ.ศ. 2531 เรื่องขันทีคนสุดท้าย (Last Eunuch in China) ได้อิงจากชีวิตของเขา หนังสือชีวประวัติของเขา "ขันทีคนสุดท้าย" (The Last Eunuch of China) ได้รับการตีพิมพ์ในปี พ.ศ. 2541 และแปลเป็นภาษาอังกฤษในปี พ.ศ. 2551

 ประวัติ
# เรื่องฝันปั่นป่วยของผมกับน้องสาวออกนอกบ้าน
เรื่องฝันปั่นป่วยของผมกับน้องสาวออกนอกบ้าน  เป็นภาพยตร์อนิเมะญี่ปุ่นแนวนาฏกรรม-วีรคติ-เหนือธรรมชาติในปี พ.ศ. 2566 สร้างจากไลต์โนเวลเล่มที่ 8 ในซีรีส์เรื่องฝันปั่นป่วยของผมที่เขียนโดยฮาจิเมะ คาโมชิดะและวาดภาพประกอบโดยเคจิ มิโซงูจิ ภาพยนตร์ผลิตโดยสตูดิโอโคลเวอร์เวิกส์และถือเป็นภาคต่อของภาพยนตร์อนิเมะเรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่ในปี พ.ศ. 2562 ภาพยนตร์ออกฉายในประเทศญี่ปุ่นในวันที่ 23 มิถุนายน พ.ศ. 2566

 นักพากย์ 

ตัวละครนักพากย์อาสุซากาวะ ซาคุตะไคโตะ อิชิกาวะซากุระจิมะ มาอิอาซามิ เซโตะอาสุซากาวะ คาเอเดะยูริกะ คูโบะโคกะ โทโมเอะนาโอะ โทยามะฟุตาบะ ริโอะอัตสึมิ ทาเนซากิโทโยฮามะ โนโดกะมาอายะ อูจิดะฮิโรคาวะ อุสึกิโซระ อามามิยะ

 ภาคต่อ 
ภาพยนตร์อนิเมะภาคต่อชื่อเรื่องว่า เรื่องฝันปั่นป่วยของผมกับสาวน้อยสะพายกระเป๋า มีกำหนดออกฉายในประเทศญี่ปุ่นในวันที่ 1 ธันวาคม พ.ศ. 2566
# เรื่องฝันปั่นป่วยของผมกับสาวน้อยสะพายกระเป๋า
เรื่องฝันปั่นป่วยของผมกับสาวน้อยสะพายกระเป๋า  เป็นภาพยตร์อนิเมะญี่ปุ่นแนวนาฏกรรม-วีรคติ-เหนือธรรมชาติที่กำลังจะออกฉาย สร้างจากไลต์โนเวลเล่มที่ 9 ในซีรีส์เรื่องฝันปั่นป่วยของผมที่เขียนโดยฮาจิเมะ คาโมชิดะและวาดภาพประกอบโดยเคจิ มิโซงูจิ ภาพยนตร์ผลิตโดยสตูดิโอโคลเวอร์เวิกส์และถือเป็นภาคต่อของภาพยนตร์อนิเมะเรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่และเรื่องฝันปั่นป่วยของผมกับน้องสาวออกนอกบ้าน ภาพยนตร์มีกำหนดออกฉายในประเทศญี่ปุ่นในวันที่ 1 ธันวาคม พ.ศ. 2566

 นักพากย์ 

ตัวละครนักพากย์อาสุซากาวะ ซาคุตะไคโตะ อิชิกาวะซากุระจิมะ มาอิอาซามิ เซโตะอาสุซากาวะ คาเอเดะยูริกะ คูโบะโคกะ โทโมเอะนาโอะ โทยามะฟุตาบะ ริโอะอัตสึมิ ทาเนซากิโทโยฮามะ โนโดกะมาอายะ อูจิดะมากิโนฮาระ โชโกะอิโนริ มินาเซะ
# นิวเยียร์เดย์
"นิวเยียร์เดย์"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มชุดที่หก เรพิวเทชัน (2017) ประพันธ์และผลิตโดยสวิฟต์ และแจ็ก แอนโตนอฟฟ์ "นิวเยียร์เดย์" เป็นเพลงบัลลาดที่ขับเคลื่อนโดยริฟฟ์ เปียโนที่ประณีต และรวมเอากีตาร์และดนตรีซินท์เข้าไว้เป็นครั้งคราว การเรียบเรียงเสียงแบบอะคูสติกนั้นแตกต่างกับการผลิตในแนวอิเล็กทรอนิกส์ของหลาย ๆ เพลงในอัลบั้มเรพิวเทชัน มีเนื้อหาโดยผู้บรรยายใช้เวลาช่วงเช้าหลังงานปาร์ตี้ส่งท้ายปีเก่ากับคนรักของเธอ และทั้งสองคนร่วมกันทำความสะอาดบ้านที่ใช้จัดร่วมกันและดูแลกันและกัน

บิกมะชีนเร็กเคิดส์เผยแพร่เพลง "นิวเยียร์เดย์" ในสถานีวิทยุคันทรีของสหรัฐเป็นซิงเกิลเมื่อวันที่ 27 พฤศจิกายน ค.ศ. 2017 ก่อนที่จะวางจำหน่าย สวิฟต์ได้แสดงเพลงนี้ในรายการเดอะทูไนต์โชว์สตาร์ริงจิมมี ฟอลลอน เมื่อวันที่ 13 พฤศจิกายน นักวิจารณ์เพลงต่างยกย่องเพลงนี้ว่า มีการผลิตและบทประพันธ์บเพลงที่เป็นตัวแทนของผลงานทางศิลปะของสวิฟต์ บางคนแสดงความคิดเห็นว่าตำแหน่งเพลงสุดท้ายนี้ในอลบั้มเรพิวเทชัน นั้นเหมาะสมกับอัลบั้มนี้ เพลงนี้ติดบนชาร์ตบิลบอร์ด ได้แก่ คันทรีแอร์เพลย์, ฮอตคันทรีซองส์ และแคนาดาคันทรี นอกจากนี้ยังติดชาร์ตในรายการเบลเยียมอัลตราท็อปอีกด้วย

 เครดิตและบุคลากร 
เครดิตได้รับการดัดแปลงมาจากบันทึกย่อของอัลบั้มเรพิวเทชัน
 เทย์เลอร์ สวิฟต์ – ขับร้อง, ประพันธ์, ผู้ผลิต
 แจ็ก แอนโตนอฟฟ์ – ผู้ผลิต, ประพันธ์, เปียโน, กีตาร์, เบส, และสังเคราะห์เสียง
 ลอรา ซิสก์ – วิศวกร
 เซอร์บัน เกเนีย – การมิกซ์
 จอห์น เฮนส์ – วิศวกรมิกซ์
 แรนดี เมอร์ริล – การมาสเตอร์

 ชาร์ต 
+  ชาร์ต (2017–2018) ตำแหน่งสูงสุด
# วัดจักรวรรดิ์ (จังหวัดพระนครศรีอยุธยา)
วัดจักรวรรดิ์ เป็นโบราณสถานร้างตั้งอยู่นอกเกาะเมืองอยุธยา ด้านทิศตะวันออกในพื้นที่ฝั่งอยุธยา อยู่ข้างวัดกุฎีดาว ในตำบลหันตรา อำเภอพระนครศรีอยุธยา จังหวัดพระนครศรีอยุธยา

วัดจักรวรรดิ์ หรือ ชาวบ้านเรียกว่า วัดเจ้ามอญ จากผลการขุดแต่งพบว่าวัดจักรวรรดิ์เป็นวัดที่เริ่มสร้างมาแต่สมัยอยุธยาตอนต้น แต่เดิมเป็นวัดขนาดเล็กที่มีคูน้ำล้อมรอบวัด 3 ด้าน มีสะพานแดงใช้ข้ามคูน้ำ โดยมีสถาปัตยกรรมที่สำคัญ คือ เจดีย์ฐาน 8 เหลี่ยมแบบที่นิยมสร้างสมัยอยุธยาตอนต้นเป็นประธานของวัด สันนิษฐานว่าเมื่อครั้งที่สมเด็จพระเจ้าอยู่หัวบรมโกศ ขณะยังทรงดำรงพระยศเป็นพระพระมหาอุปราชในรัชกาลสมเด็จพระที่นั่งท้ายสระ และได้ทำการบูรณะวัดกุฎีดาวนั้น คงจะมีการบูรณะวัดจักรวรรดิ์ซึ่งอยู่ใกล้เคียงกันควบคู่ไปด้วย โดยการขยายขอบเขตของวัดให้กว้างขวางขึ้น พอกทับเจดีย์ประธาน และขยายขนาดของอุโบสถ ซึ่งอยู่ทางด้านทิศตะวันออกของเจดีย์ประธานให้มีขนาดใหญ่ขึ้น 

วัดจักรวรรดิ์วางตัวยาวตามแนวแกนทิศตะวันออก-ตะวันตก มีเจดีย์ทรงระฆังเป็นประธานของวัด มีคูน้ำล้อมรอบวัด 3 ด้าน มีสะพานแดงใช้ข้ามคูน้ำ บรรดาสิ่งก่อสร้างต่าง ๆ ภายในวัดมีร่องรอยการบูรณปฏิสังขรณ์หลายครั้ง วัดแห่งนี้ไม่ปรากฏหลักฐานการสร้างที่แน่นอน จากการศึกษาทางโบราณคดีสรุปว่าเริ่มก่อสร้างในสมัยอยุธยาตอนต้น และมีการใช้งานเรื่อยมาจนถึงสมัยอยุธยาตอนปลายกรมศิลปากร. "วัดจักรวรรดิ์" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 18 กันยายน 2566. เข้าถึงจาก http://gis.finearts.go.th/fineart/
# วัดภูสมณาราม
วัดภูสมณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปางหมู อำเภอเมืองแม่ฮ่องสอน จังหวัดแม่ฮ่องสอน บริเวณวัดเป็นที่ตั้งสะพานซูตองเป้ หรือสะพานแห่งความสำเร็จ เป็นสะพานไม้ไผ่ กว้าง 2 เมตร ยาวประมาณ 600 เมตร คำว่า "ซูตองเป้" เป็นภาษาไทใหญ่ หมายถึง "อธิษฐานสำเร็จ" ปัจจุบันมีพระปลัดจิตตภัทร อัคคปัญโญ เป็นเจ้าอาวาส

วัดภูสมณารามตั้งวัดเมื่อวันที่ 26 ตุลาคม พ.ศ. 2563 ภายในวัดเป็นที่ประดิษฐาน หลวงพ่อเจ้าพาราซูตองเป้ พระพุทธรูปหล่อด้วยทองเหลือง น้ำหนัก 1,230 กิโลกรัม ทรงเครื่องจักรพรรดิไทใหญ่ประยุกต์ วัดมีการจัดงานการทำบุญตักบาตรดอกไม้เนื่องในวันเข้าพรรษา

 

และวัดแห่งนี้มีอีกสาขา2 ตั้งอยู่ในเขตบ้านปางหมู (หย่อมบ้านห้วยป๊อกจ่าน)
# นพดล พลเสน
นพดล พลเสน (เกิด 13 กุมภาพันธ์ พ.ศ. 2505) อดีตสมาชิกสภาผู้แทนราษฎรจังหวัดอุทัยธานี 3 สมัย และอดีตเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (พลตำรวจเอก พัชรวาท วงษ์สุวรรณ)

 ประวัติ 
นพดล พลเสน เกิดเมื่อวันที่ 13 กุมภาพันธ์ พ.ศ. 2505 จบการศึกษาประกาศนียบัตรวิชาชีพเทคนิค (ปวท.) จากโรงเรียนธนกิจพณิชยการ ปริญญาตรีสาขาวิชาการจัดการ จากคณะบริหารธุรกิจ มหาวิทยาลัยศรีปทุม ปริญญาโทสาขาบริหารรัฐกิจ จากคณะรัฐศาสตร์ มหาวิทยาลัยธรรมศาสตร์

โดยนายนพดล เคยถูกประแสง มงคลศิริ ร้องให้เพิกถอนประกาศนียบัตรวิชาชีพเทคนิคของโรงเรียนธนกิจพณิชยการ เมื่อปี 2548

 การทำงาน 
นพดล เริ่มทำงานการเมืองกับพรรคชาติไทย และได้รับเลือกตั้งเป็นสมาชิกสภาผู้แทนราษฎรจังหวัดอุทัยธานีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 และได้รับตำแหน่งเป็นประธานคณะกรรมาธิการการทรัพยากรธรรมชาติและสิ่งแวดล้อม สภาผู้แทนราษฎร

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาได้ลงสมัครและได้รับเลือกตั้งเป็น ส.ส.สมัยที่ 3 ต่อมาศาลรัฐธรรมนูญมีมติเป็นเอกฉันท์ 8 ต่อ 1 สั่งยุบพรรคชาติไทย ในความผิดตามมาตรา 237 วรรค 2 และมาตรา 68 ตามกฎหมายรัฐธรรมนูญ และตัดสิทธิ์กรรมการบริหารพรรคผู้จัดการออนไลน์, ศาล รธน.มติเอกฉันท์! สั่งยุบ “พปช.” ตัดสิทธิ กก.บห.5 ปี - “ชายอำมหิต” หลุดเก้าอี้ , เข้าถึงข้อมูลวันที่ 2 ธันวาคม พ.ศ. 2551 นายนพดลในฐานะรองเลขาธิการพรรคชาติไทย จึงถูกตัดสิทธิ์ทางการเมือง 5 ปี

ปี 2562 เขากลับมามีบทบาททางการเมืองอีกครั้ง เมื่อได้รับแต่งตั้งเป็นกรรมการผู้ช่วยรัฐมนตรีประจำกระทรวงทรัพยากรธรรมชาติและสิ่งแวดล้อม (วราวุธ ศิลปอาชา)“วราวธ” นำทีมเร่งแก้ไขปัญหาความเดือดร้อนของพี่น้องประชาชน สังกัดพรรคชาติไทยพัฒนาอดีตหน.คมช.ซบ 'ชาติไทยพัฒนา' ตระกูล 'สะสมทรัพย์' เปิดตัวร่วมด้วย และต่อมาเป็นกรรมการผู้ช่วยรัฐมนตรีประจำพลเอก ประวิตร วงษ์สุวรรณ และในปี 2566 เป็นเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (พล.ต.อ.พัชรวาท วงษ์สุวรรณ) ในสังกัดพรรคพลังประชารัฐ และเขายังเป็นกรรมการยุทธศาสตร์พรรคพลังประชารัฐอีกด้วยเปิดชื่อ "บิ๊กป้อม" ตั้ง 23 คณะกรรมการยุทธศาสตร์ พปชร.ชุดใหม่

 เครื่องราชอิสริยาภรณ์
# '47 (ตราสินค้า)
'47 เป็นแบรนด์เสื้อผ้าของอเมริกาที่ก่อตั้งขึ้นในปี 2490 โดยสองพี่น้องผู้อพยพชาวอิตาลี Henry และ Arthur D'Angelo '47 มี ใบอนุญาต ในการสร้างหมวกเครื่องแต่งกายและเครื่องประดับสำหรับ เมเจอร์ลีกเบสบอล, สมาคมบาสเกตบอลแห่งชาติ, ลีกฮอกกี้แห่งชาติ, ฟุตบอลลีกแห่งชาติ, บิ๊กแบชลีก, ไมเนอร์ลีกเบสบอล, เมเจอร์ลีกลาครอส, รักบี้ลีกแห่งชาติ  และมากกว่า 900 สถาบันวิทยาลัยในสหรัฐอเมริกา 

ในปี 2014 '47 กลายเป็นพาร์ทเนอร์ที่ได้รับใบอนุญาตอย่างเป็นทางการสำหรับสี่ทีมใน Cape Cod Baseball League  ในปี 2015 '47 ขยายผลงานของพวกเขาด้วยข้อตกลงการเป็นหุ้นส่วน กับ USSF และ Major League Soccer  ในปีเดียวกันพวกเขาได้รับสิทธิ์ในการผลิตหมวกสำหรับการเฉลิมฉลองฤดูหลังฤดูกาลของ MLB จนถึงปี 2019  และได้รับใบอนุญาตในการสร้างสินค้าสำหรับ Major Baseball League International (MLBI)  ในปี 2013 พวกเขารายงานรายได้ประมาณ 230 ล้านเหรียญ 

 การรีแบรนด์ 
ในปี 2010 Twins Enterprise เปลี่ยนชื่อเป็น '47 Brand  ในปี 2015 พวกเขาทิ้ง "แบรนด์" ใน "'47 Brand"

 ผู้ก่อตั้ง 
Arthur และ "Henry D'Angelo" พี่น้องฝาแฝดที่เหมือนกันเกิดที่ Orsogna ประเทศอิตาลีในปีพ. ศ. 2469  พวกเขามาที่สหรัฐอเมริกาในปี 2481 ตอนอายุสิบสองปีและในไม่ช้าก็เริ่มขายสินค้าต่าง ๆ รวมถึงชายธงบอสตันเรดซอกซ์บนถนนใกล้ เฟนเวย์พาร์ค ที่ บอสตันเรดซอกซ์ เล่น ในปี 1977 โรเบิร์ตลูกชายคนโตของอาเธอร์เข้าร่วมธุรกิจ  ในอีกเก้าปีต่อมาลูกชายอีกสามคนของอาเธอร์ (มาร์คเดวิดสตีเวน) ก็เข้าร่วมด้วยเช่นกัน Henry D'Angelo เสียชีวิตจากโรคมะเร็งในปี 1987 

เมื่อวันที่ 21 กันยายน 2013 Red Sox และ นายกเทศมนตรี Thomas Menino ให้เกียรติแก่ Arthur D'Angelo โดยตั้งชื่อถนนใกล้ Fenway Park ตามหลังเขาว่า "Arthur's Way" และให้เขาลง สนามครั้งแรก Arthur D'Angelo ยังคงเป็นประธานาธิบดีของปี 47 โดยมีบุตรชายสี่คนของเขาในตำแหน่งผู้นำ ได้แก่ Steven D'Angelo, Robert D'Angelo, David D'Angelo และ Mark D'Angelo 

 สถานที่ 
ในปีพ. ศ. 2508 พี่น้อง D'Angelo ได้ซื้อพื้นที่ 2,000 ตารางฟุต พื้นที่ค้าปลีกบน Yawkey Way เพื่อขายของที่ระลึก Red Sox ปัจจุบันพวกเขาเป็นเจ้าของและดำเนินการร้านค้าอย่างเป็นทางการที่ 19 Jersey Street https://www.19jerseystreet.com/ ตรงข้าม Fenway Park: The Red Sox Team Store ในวันแข่งขันร้านค้าจะดำเนินการภายในสนามกีฬาและเปิดให้บริการแก่ลูกค้าที่ซื้อตั๋วล่วงหน้าสองชั่วโมงก่อนเวลาแข่งขันตลอดทั้งเกมและสามสิบนาทีหลังจากสนามสุดท้าย ร้านเปิดเวลา 9.00 น. ทุกวัน  สำนักงานใหญ่ของ บริษัท ตั้งอยู่ที่ Westwood, MA นอกจากนี้ยังมีพื้นที่ 200,000 ตารางฟุต คลังสินค้าใน Brockton, MA .

 องค์กรต่างๆ 
ในปี 2015 '47 ได้สร้างหมวกกันน็อกเครื่องประดับและเครื่องแต่งกายสำหรับ Black Fives Foundation ซึ่งเป็นองค์กร 501 (c) 3 ที่รักษาประวัติศาสตร์ของการรวมกลุ่มก่อนเชื้อชาติบาสเก็ตบอล กิจการนี้ถือเป็นข้อตกลงการค้าปลีกที่ได้รับใบอนุญาตด้านกีฬาครั้งแรกกับองค์กรที่ไม่แสวงหาผลกำไร
# โรงแรมแอมบาสซาเดอร์ ซิตี้ จอมเทียน
โรงแรมแอมบาสเดอร์ ซิตี้ จอมเทียน เป็นโรงแรมขนาดใหญ่และศูนย์การประชุมบริเวณหาดจอมเทียน ในพื้นที่ตำบลนาจอมเทียน อำเภอสัตหีบ จังหวัดชลบุรี ตั้งอยู่ห่างจากเมืองพัทยาทางทิศใต้ประมาณ 8 กิโลเมตร มีพื้นที่ทั้งหมด 160,000 ตารางเมตร โดยมีห้องพัก 4,210 ห้อง เป็นโรงแรมที่มีจำนวนห้องพักมากที่สุดในประเทศไทยและใหญ่เป็นอันดับ 11 ของโลก

โรงแรมประกอบด้วยอาคาร 5 หลัง ได้แก่ แอมบาสเดอร์วิง, การ์เดนวิง, อินน์วิง, โอเชียนวิง และมารีนาแอมบาสเดอร์ทาวเวอร์ แต่ละหลังมีจำนวนห้องพัก 186 ถึง 1,660 ห้อง รวมถึงภัตตาคาร, คาเฟ่, ห้องคาราโอเกะ, ศูนย์ประชุมที่รองรับผู้เข้าร่วมได้สูงสุด 5,000 คน, ศูนย์กีฬา, ศูนย์สุขภาพ และสระว่ายน้ำขนาดใหญ่ที่สุดในเอเชีย

โรงแรมแอมบาสซาเดอร์ ซิตี้ จอมเทียน เคยเป็นสถานที่รับรองผู้เข้าร่วมงานชุมนุมลูกเสือโลก ครั้งที่ 20 ซึ่งประกอบด้วยเยาวชนอายุระหว่าง 14 ถึง 18 ปี จำนวน 2,500 คน และเจ้าหน้าที่สนับสนุน นอกจากนี้ยังเป็นสถานที่อบรมสัมมนาของหน่วยงานราชการต่าง ๆ